У 1927 годзе, на сваё дзесяцігоддзе, Эльжбета атрымала ў падарунак фотаапарат. Дзякуючы здымкам, якія яна рабіла тады, у 1920-я, зараз мы можам бачыць, якім Нясвіж быў пры апошніх уладарах з роду Радзівілаў. Менавіта дзяўчынка з фотаапаратам і стала галоўнай гераіняй фільма, які зняў “Беларускі відэацэнтр". Адразу трэба падкрэсліць выдатную працу таго, хто праводзіў кастынг актораў. Ролю маленькай Бэткі сыграла звычайная беларуская дзяўчынка Галіна Бушчук. Аднак хопіць аднаго позірку на фота са здымачнай пляцоўкі каб зразумець, што маленькая актрыса знешне вельмі падобная на сваю гераіню. І гэта вельмі добры рэжысёрскі ход.